sing paling gedhé kena akibaté nampa ganti rugi sepisan ya iku AS $1.200. Para vèteran Amérika saka perang ing Vietnam ngupaya antuk pangakuan ngenani Agen Oranye, kompensasi lan perawatan kanggo penderitaan sing dialami para veteran lan anak-anaké amarga Agen iki; akèh véteran Vietnam sing kapapar Agen Oranye ora kasil antuk perawatan medhis sing wus dijanjèaké liwat sistem medhis Dhépartemèn Urusan Vèteran lan mung ing kasus-kasus sing istiméwa anak-anaké sing kena prabawa kasil antuk bantuan keséhatan saka pamaréntah. Para vèteran Vietnam lan kulawargané sing sepisanan ngajokaké tuntutan dhateng Agen Oranye iki nelaaké 25 taun kapungkur yèn pamaréntah "mung nunggu awake dhéwé kabèh mati". Para veteran nutuh yèn sapérangan gedhé veteran sing isih urip bakal mati amarga akibat-akibat paparan racun iki sakwéné pérangan taun ngarep, sadurungé umur 65 taun. Ing papan-papan liya, para vèteran Australia, Kanada lan Selandia Baru antuk ganti rugi kanggo panylesaian sakjaban pangadilan ing taun kang padha. Taun 1999, para vèteran Korea Kidul ngajokaké tuntutan hukum ing Korea; ing wulan Januari 2006, Pangadilan Bandhing Korea mréntahaké Monsanto lan Dow mbayar ganti rugi AS$62 yuta. Nanging, ora ana siji-sijiya wong Vietnam sing kasil